നെല്ലിയന്പം ഇരട്ടക്കൊല: കൃത്യം നടത്തിയത് പ്രതി ഒറ്റയ്ക്ക് മാനന്തവാടി: നെല്ലിയന്പം ഇരട്ടക്കൊലപാതകം നടത്തിയത് പ്രതി അര്ജുന് ഒറ്റയ്ക്കെന്ന് പോലീസ്. അക്രമം നടന്ന ദിവസം മെഡിക്കല് കോളജില് ഡോക്ടര്ക്ക് നല്കിയ വിവരത്തില് പത്മാവതി പറഞ്ഞതും മുഖംമൂടി ധരിച്ച ഒരാളാണ് അക്രമിക്കാന് എത്തിയതെന്നാണ്. കൊല നടത്തിയശേഷം രക്ഷപ്പെടാനുള്ള പഴുതുകളെ കുറിച്ചും അര്ജുന് പഠനം നടത്തിയതായാണ് ലഭിക്കുന്ന വിവരം. പോലീസ് കസ്റ്റഡിയില് ലഭിച്ച അര്ജുനെ ചോദ്യം ചെയ്യലിന് ശേഷം തിരികെ കോടതിയില് ഹാജരാക്കി. ചോദ്യം ചെയ്യലിനും കൂടുതല് തെളിവെടുപ്പിനും ശേഷം പ്രതിയെ ഒരു ദിവസം മുന്പ് തന്നെ അന്വേഷണ സംഘം തിരികെ കോടതിയില് ഹാജരാക്കുകയായിരുന്നു. കുത്തേറ്റതിനെ തുടര്ന്ന് മെഡിക്കല് കോളജില് പ്രവേശിപ്പിച്ച കേശവന് നായരുടെ ഭാര്യ പത്മാവതിയെ ആദ്യം പരിശോധിച്ച ഡോക്ടര്ക്ക് നല്കിയ വിവരത്തിലാണ് ഒരാളാണ് തന്നെ ആക്രമിച്ചതെന്ന് പത്മാവതി പറഞ്ഞതായി രേഖപ്പെടുത്തിയിട്ടുള്ളത്. രണ്ടു പേരാണ് തങ്ങളെ ആക്രമിച്ചതെന്ന് പത്മാവതി പറഞ്ഞതായി വ്യാപകമായി നാട്ടില് പ്രചരിച്ചിരുന്നു. കൊലപാതകം നടന്ന ശേഷം അന്വേഷണ സംഘത്തിന്റെ പ്രാഥമിക നിഗമനവും ഒന്നില് കൂടുതല് പ്രതികള് ഉണ്ടായിരിക്കാം എന്നായിരുന്നു. എന്നാല് മൂന്നു മാസത്തിന് ശേഷം പ്രതി അര്ജുനെ അറസ്റ്റ് ചെയ്തതോടെയാണ് പ്രതി ഒരാള് മാത്രമാണെന്ന് പോലീസ് ഔദ്യോഗികമായി വെളിപ്പെടുത്തിയത്. ചോദ്യം ചെയ്യലിലും താന് ഒറ്റയ്ക്കാണ് കൊല നടത്തിയതെന്ന് അര്ജന് പറഞ്ഞതായി പോലീസ് പറഞ്ഞു.